Document ID: /roh_data/filtered/fineweb-2-filterrobots_roh.jsonl.gz/31242

Proxima festa da lutga federala probabel a Pratteln
- Venderdi, 24.2.2017, 11:15
La proxima festa da lutga svizra duai vegnir organisada il 2022 a Pratteln. Cun quai fiss la festa per l’emprima giada en il Chantun Basilea-Champagna. Sco quai che las uniuns da lutga da Basilea-Citad e Basilea-Champagna han communitgà eri l’emprim previs d’organisar la festa ad Aesch.
Ma ils purs pertutgads n’han betg vulì metter a disposiziun lur terren. Sco quai che la gruppa da project sut la direcziun dal schef da la regenza Thomas Weber ha dà enconuschent, è la festa realisabla a Pratteln. Il perimeter previs haja schizunt blers avantatgs.
La festa da lutga svizra è il pli grond event da sport en Svizra e vegn organisada mintga 3 onns. La proxima festa è il 2019 a Zug. La decisiun davart il lieu d'organisaziun da la festa 2022 prendan ils deputads da l'Uniun federala da lutga la primavaira 2018.
RR novitads 12:00